ພວກສະໜັບສະໜຸນ ປ. Assad ບຸກ ສະຖານທູດ ຂອງຊາອູດີອາຣາເບຍ ແລະກາຕາ
ພວກຈົງຮັກພັກດີຕໍ່ລັດຖະບານຊີເຣຍ ມີຄວາມໂກດແຄ້ນ ທີ່ຊາອູດີອາຣາເບຍແລະກາຕາ ສະໜັບສະໜູນການປົດຊີເຣຍ ອອກຈາກເປັນສະມາຊິກຊົ່ວຄາວຂອງສັນນິບາດອາຫຣັບ.
ພວກທີ່ຈົງຮັກພັກດີຕໍ່ລັດຖະບານຊີເຣຍ ໄດ້ບຸກລຸກເຂົ້າໄປໃນສະຖານທູດຊາອູດີອາຣາເບຍ ແລະສະຖານທູດ Qatar ໃນນະຄອນຫລວງ Damascus ສະແດງຄວາມໂກດແຄ້ນທີ່ທັງ 2 ປະເທດສະໜັບສະໜຸນການຕັດສິນໃຈຂອງສັນນິບາດຊາດອາຫຣັບ ທີ່ງົດການເປັນສະມາ ຊິກຂອງຊີເຣຍໄວ້ເປັນການຊົ່ວຄາວ ຍ້ອນສາເຫດທີ່ຊີເຣຍຍັງສືບຕໍ່ທໍາການປາບປາມຢ່າງ ນອງເລືອດຕໍ່ການລຸກຮືຂຶ້ນຂອງຝ່າຍທີ່ຄັດຄ້ານລັດຖະບານນັ້ນ ຊາອູດີອາຣາເບຍໄດ້ປະນາມການບຸກລຸກສະຖານທູດຂອງຕົນໃນວັນເສົາວານນີ້ ທີ່ນະຄອນ ຫລວງຂອງຊີເຣຍນັ້ນ ແລະກ່າວວ່າ ຕົນຖືວ່າກຸງ Damascus ເປັນຜູ້ຮັບຜິດຊອບຕໍ່ເລື້ອງນີ້ ແລະສໍາລັບຄວາມປອດໄພຂອງຜົນປະໂຫຍດທັງໝົດຂອງຊາອູດີອາຣາເບຍ ໃນຊີເຣຍນັ້ນ ອົງການຂ່າວທາງການຂອງຊາອູດີອາຣາເບຍ ກ່າວວ່າ ພວກຕໍ່ຕ້ານສັນນິບາດຊາດອາຫຣັບ ພາກັນແກວ່ງກ້ອນຫິນໃສ່ຕຶກສະຖານທູດ ທັບປ່ອງຢ້ຽມ ແລະຊອກຄົ້ນໄປທົ່ວພວກຫ້ອງ ການຕ່າງໆ ຝູງຊົນຈໍານວນຫລາຍກຸ່ມນຶ່ງກໍໄດ້ພາກັນໂຮມຊຸມນຸມຢູ່ຂ້າງນອກສະຖານທູດ Qatar ເຊ່ນກັນ ແລະບຸກລຸກຜ່ານປະຕູໃຫຍ່ເຂົ້າໄປໃນສະຖານທູດ ສື່ມວນຊົນແຫ່ງລັດຂອງຊີເຣຍກ່າວວ່າ ພວກສະໜັບສະໜຸນລັດຖະ ບານຫລາຍພັນຄົນໄດ້ ເຕົ້າໂຮມກັນຢູ່ໃນນະຄອນຫລວງ Damascus, ເມືອງ Aleppo, ເມືອງ Lattakia ແລະ ຫົວເມືອງອື່ນໆໃນວັນເສົາວານນີ້ ເພື່ອທໍາການປະທ້ວງຕໍ່ການລົງມະຕິຂອງສັນນິບາດຊາດ ອາຫຣັບ ຊຶ່ງມີຂຶ້ນໃນຕອນເຊົ້ານັ້ນ ພວກປະທ້ວງຫລາຍຄົນພາກັນໂບກທຸງຊາດຊີເຣຍ ແລະຖືຮູບພາບຂອງປະທານາທິບໍດີ Bashar al-Assad ສັນນິບາດຊາດອາຫຣັບໄດ້ລົງມະຕິງົດການເປັນສະມາຊິກຂອງຊີເຣຍເລີ່ມຕັ້ງແຕ່ວັນພຸດໜ້ານີ້ ເປັນຕົ້ນໄປ ຖ້າຫາກລັດຖະບານຂອງທ່ານ Assad ຍັງສືບຕໍ່ບໍ່ເອົາຫົວຊານໍາແຜນການຂອງ ສັນນິບາດຊາດອາຫຣັບ ທີ່ຮຽກຮ້ອງໃຫ້ລັດຖະບານທໍາການໂອ້ລົມສົນທະນາກັນກັບຝ່າຍ ຄ້ານແລະໃຫ້ຍຸດຕິການປາບປາມທີ່ຮຸນແຮງຕໍ່ພວກຝ່າຍຄ້ານທີ່ໄດ້ທໍາການລຸກຮືຂຶ້ນຕໍ່ຕ້ານລັດ ຖະບານມາໄດ້ 8 ເດືອນແລ້ວນັ້ນ ຊີເຣຍໄດ້ເຊັນຮັບເອົາແຜນການດັ່ງກ່າວໃນວັນທີ 2 ພະຈິກນີ້ ແຕ່ຄວາມຮຸນແຮງໄດ້ເພີ່ມ ທະວີຂຶ້ນ ໂດຍມີປະຊາຊົນຫລາຍກວ່າ 100 ຄົນໄດ້ເສຍຊີວິດ ໃນການໂຈມຕີຂອງພວກກໍາ ລັງຮັກສາຄວາມສະຫງົບຕໍ່ພວກປະທ້ວງຕໍ່ຕ້ານທ່ານ Assad ແລະໃນການສູ້ລົບກັນຢ່າງ ນອງເລືອດລະຫວ່າງພວກທະຫານໃນກອງທັບຊີເຣຍແລະທະຫານທ່ີໂຕນໜີຈາກລັດຖະ ບານນັ້ນ ການລົງມະຕິຂອງສັນນິບາດຊາດອາຫຣັບໄດ້ຮັບການຊົມເຊີຍຈາກສະຫະປະຊາຊາດ ພ້ອມ ທັງຈາກສະຫະລັດແລະອັງກິດ ທ່ານພັນກິມູນເລຂາທິການໃຫຍ່ສະຫະປະຊາຊາດເອີ້ນການ ເຄື່ອນໄຫວຂອງສັນນິບາດຊາດອາຫຣັບວ່າ ແຂງແຮງແລະກ້າຫານ ແລະສະແດງຄວາມຍິນ ດີນໍາເຈດຕະນາຂອງສັນນິບາດ ທີ່ອໍານວຍໃຫ້ການປົກປ້ອງພວກພົນລະເຮືອນຊີເຣຍນັ້ນ ທ່ານພັນກິມູນກ່າວຕື່ມວ່າ ປະຊາຄົມໂລກຕຽມພ້ອມທີ່ຈະໃຫ້ການຊ່ອຍເຫລືອທີພົວພັນກັບ ເລື້ອງນີ້ ຍາມໃດມີການຂໍຮ້ອງມານັ້ນ